ચાલો, આ પ્રશ્ન ને હવે બીજી રીતે જોઈએ. તમે કહો છો કે ‘મારું માથું’, ‘મારું શરીર’, ‘મારા પગ’, ‘મારી આંખો’, ‘મારા કાન’ પરંતુ તમે એમ નથી કહેતા કે ‘હું માથું છું’, ‘હું શરીર છું’ વગેરે. એનો અર્થ એ થયો કે શરીર અને શરીરના અંગો વગેરે બધું ‘મારું’ માં જાય છે. એવી જ રીતે તમે એમ કહો છો કે, ’મારી ઘડિયાળ’, ’મારા ચશ્મા’, ‘મારું ઘર’. તમે એમ નથી કહેતા કે ‘હું ઘડિયાળ છું’, ‘હું ચશ્માં છું’ વગેરે, એનો અર્થ એમ થાય કે તમારી માલિકીની વસ્તુઓ પણ ‘મારું’માં જાય છે. તો પછી આ બધું જે ‘મારું’માં જાય છે તેનો માલિક કોણ છે?